cyanic-selkie/wikianc huggingface dataset:
Oceanic Airlines
Aviolīnijas ar šādu nosaukumu figurē arī daudzos citos medijos jau kopš 1960. gadiem. Pirms seriāla Pazudušie, promenentākais Oceanic Airways pielietojums bija 1996. gada filmā Executive Decision. Filmas producenti uzfilmēja plašu materiālu ar divām īstām Boeing 747 lidmašīnām ar Oceanic Airways logo un livreju (bet logo nebija tāds pats, kā pēc tam tika attēlots vēlāk seriālā Pazudušie). Šis uzfilmētais materiāls atkārtoti tika pielietots vairākās filmās un televīzijas programmās, tādējādi Oceanic Airlines zīmols izplatījās citkārt nesaistītos izdomātos visumos.
Kozencas province
Kozencas province ir viena no Itālijas provincēm valsts dienvidos, Kalabrijas reģionā. Austrumos tās krastus apskalo Jonijas jūra, rietumos — Tirēnu jūra. Provinces lielākā pilsēta un administratīvais centrs ir Kozenca. Nākamās lielākās pilsētas ir Koriljāno Kalabro, Rosāno, Rende un Kastrovillāri. Province administratīvi sīkāk dalās 150 komūnās.
Ķepši
Ķepši (arī Ķepšļi) ir ciems Madonas novada Ļaudonas pagastā. Atrodas pagasta ziemeļrietumu daļā.
Vietējās nozīmes aizsargājamie kultūras pieminekļi ciema apkārtnē: Ķepšu senkapi (Kapu kalniņš).
FC Noah Jurmala
FC "Noah Jurmala" (līdz 2021. gadam — FC "Lokomotiv Daugavpils", līdz 2019. gadam — LDZ Cargo/DFA, 2016. gadā — DzSK "Lokomotīve") bija Latvijas futbola klubs, kas pēdējoreiz 2021. gada sezonā piedalījās Virslīgā, no tās izstājoties sezonas laikā. Klubs savas Virslīgas spēles aizvadīja Rīgā, RTU stadionā.
No 2017. līdz 2021. gadam klubam bija arī telpu futbola komanda, kas 2018./2019. gada sezonā kļuva par Latvijas kausa ieguvējiem.
2015. – 2019. gads
2016. gada 13. septembrī tika nodibināta Daugavpils Futbola asociācija (DFA), kas nodarbojas ar futbola attīstīšanu un turnīru rīkošanu Daugavpilī. Pirms 2017. gada sezonas DFA apvienoja spēkus ar vismaz kopš 2015. gada Latvijas 2. līgas Latgales zonā spēlējošo dzelzceļa kravu pārvadājumu uzņēmuma LDz Cargo atbalstīto komandu, izveidojot komandu LDz Cargo/DFA. Pirms tam 2016. gada sezonā LDZ Cargo startēja kā DzSK "Lokomotīve".
2017. gadā, savā pirmajā sezonā jaunizveidotā komanda uzvarēja savā zonā un visā 2. līgā, kas ļāva tai pretendēt uz dalību 1. līgā un pārstāvēt Latviju UEFA Reģionu kausā. Par spīti tam, Latvijas futbola federācija atteica atļauju dalībai 1. līgā. Portāls Delfi izteica versiju, ka notikušais saistīts ar spēļu sarunāšanā ieinteresētām personām.
2018. gadā klubs ieguva 4. vietu 2. līgas Latgales čempionātā. 2019. gada 3. jūlijā LDZ Cargo/DFA mainīja nosaukumu uz FC Lokomotiv Daugavpils, nosaukumā un komandas logotipā atsaucoties uz pilsētas dzelzceļnieku tradīcijām. 2019. sezonā klubs uzvarēja 2. līgā un iekļuva 1. līgā.
2020.–2021. gads
2020. gadā Lokomotiv uzvarēja 1. līgā, iegūstot tiesības spēlēt Virslīgā, tomēr 2021. gada janvārī tika paziņots, ka tā vietu Virslīgā pārņems jaunizveidots klubs FC Noah Jurmala, kura īpašnieks ir Armēnijas holdings Noah, kuram pieder arī Erevānas "Noah" un A.C.N. Siena 1904. Jaunais nosaukums tika reģistrēts 27. janvārī. Marta sākumā parādījās informācija, ka armēņu investori komandu pametuši, nesaskaņu ar kluba vadību dēļ. Tā kā nosaukuma maiņa atļauta tikai līdz 1. februārim, klubs uz laiku saglabāja Noah nosaukumu, lai gan tam vairs nav saistības ar Noah holdingu.
Lai gan Noah sākotnēji ieguva A licenci dalībai Virslīgā, tomēr 12. martā, dienu pirms Virslīgas sezonas, šī licence tika atsaukta, pamatojot to ar neatbilstību finanšu kritērijiem. Apelācija šim lēmumam tika noraidīta, tomēr klubs vērsās Sporta arbitrāžas tiesā, kas 15. aprīlī apmierināja Noah prasību, kas nozīmēja, ka klubam provizoriski jāpiešķir licence dalībai Virslīgā. Debiju Virslīgā Noah piedzīvoja 24. aprīlī ar 0—5 zaudējumu pret Jūrmalas "Spartaku". Pirmos punktus Virslīgā ieguva 14. maijā, ar 2—1 uzvarot BFC Daugavpils.
30. aprīlī LFF Disciplinārlietu komisija piemēroja Noah jaunu spēlētāju reģistrācijas aizliegumu, pamatojot to ar finansiālo saistību neizpildīšanu pret Ilūkstes NSS, kā arī bijušo spēlētāju Dmitriju Klimašēviču. 17. maijā, pēc šo finansiālo saistību izpildes, Disciplinārlietu komisija šo ierobežojumu atcēla. Tomēr 3. jūnijā Disciplinārlietu komisija atkārtoti piešķīra Noah jaunu spēlētāju reģistrācijas aizliegumu, šoreiz par finansiālo saistību neizpildīšanu ar bijušajiem spēlētājiem Aleksandru Jerkinu un Dmitriju Hermanu. Lai gan 16. jūnijā tika paziņots, ka Noah izpildījis saistības ar šiem spēlētājiem, reģistrācijas aizliegums netika atcelts, pamatojot to ar neizpildītām saistībām ar FK Dinamo Rīga.
Seņavina salas
Seņavina salas (en) ir koraļļu atolu un salu grupa Klusajā okeānā, Karolīnu salu arhipelāga centrālajā daļā. Ietilpst Mikronēzijas Federatīvo Valstu Ponpejas pavalstī. Salu grupu veido vulkāniskā sala Ponpeja un divi koraļļu atoli — Pakīna un Anta. Seņavina salas ir apdzīvotākā salu grupa Ponpejas pavalstī, tās iedzīvotāji ir mikronēzieši, runā ponpejiešu valodā.
Rikardu (futbolists, dzimis 1976. gadā)
Rikardu Alešandre Martinšs Suarišs Pereira (pt, dzimis ) ir bijušais Portugāles futbolists, spēlēja vārtsarga pozīcijā, bijušais Portugāles futbola izlases dalībnieks.
FC Noah Jurmala
2020.–2021. gads
14. jūlijā Sporta arbitrāžas tiesa lēma, ka Noah nepielaišana startam Virslīgā nebija pamatota. Tika pieņemts lēmums Noah piespriest naudas sodu par licencešanas noteikumu neievērošanu, kā arī saglabāt kluba licenci dalībai Virslīgā.
Rikardu (futbolists, dzimis 1976. gadā)
Savu karjeru sācis savas dzimtās pilsētas klubā Montijo. Vēlāk pārstāvējis Boavista un Sporting CP, kur arī pavadījis savu lielāko karjeras daļu. Ar Boavista komandu Rikardu vienreiz kļuva par Portugāles Premjerlīgas čempioniem uz vienreiz ieguva Taça de Portugal trofeju. Vēlāk spēlējis arī Spānijas komandā Real Betis un Anglijas komandā Leicester City. Savu karjeru noslēdza Portugāles komandās Vitória un Olhanense.
Seņavina salas
Domājams, ka pirmais eiropietis, kurš sasniedza Ponpejas arhipelāgu, bija portugāļu jūrasbraucējs un pētnieks Pedro Fernandess de Kviross (Pedro Fernández de Quirós) 1595. gada 23. decembrī ar kuģi San Gerónimo. Otrā zināmā rietumnieku vizīte notika daudz vēlāk, kad austrālieša Džona Henrija Rova kuģis John Bull ieradās salā 1825. gada 10. septembrī, kur tam uzbruka vietējie iedzīvotāji. 1828. gadā krievu jūrasbraucējs Frīdrihs fon Litke sasniedza salu grupu un nosauca to Krievijas admirāļa Dmitrija Seņavina vārdā. Litke nebija izkāpis krastā atklātajās salās, taču, redzot kanoe laivas, lēsa, ka to iedzīvotāju skaits ir ap 2000.
FC Noah Jurmala
2020.–2021. gads
Noah neieradās uz 18. jūlija Virslīgas spēli pret Valmiera FC, par to saņemot tehnisko zaudējumu. 23. jūlijā kluba vadība informēja LFF par izstāšanos no Virslīgas čempionāta. 2022. gada jūlijā VID lūdza uzsākt kriminālvajāšanu par aplokšņu algu izmaksu šajā klubā.
UEFA Reģionu kauss
---
Rikardu (futbolists, dzimis 1976. gadā)
Ar Portugāles futbola izlasi Rikardu nospēlēja 79 spēles. Piedalījies 2002. un 2006. gada FIFA Pasaules kausā, kā arī 2004. un 2008. gada Eiropas čempionātā.
FC Noah Jurmala
UEFA Reģionu kauss
--- ---
Rikardu (futbolists, dzimis 1976. gadā)
Sasniegumi
Boavista
Sporting CP
Aleksandrs Kakovins
Aleksandrs Kakovins (ru; dzimis ) bija padomju šaha problēmists. Pēc profesijas kalnrūpniecības tehniķis.
Šaha kompozīcija
No 1936. gada publicējis apmēram 400 šaha kompozīcijas, vairāk nekā puse notām etīdes. Sastādīšanas konkursos ieguvis 120 atzinības, tai skaitā 40 godalgas (13 no tām pirmās). Četru PSRS individuālo čempionātu dalībnieks, 6. čempionātā (1962) 6. vieta etīžu žanrā. No 1968. gada PSRS sporta meistars šaha kompozīcijā.
Piemērs
Uzdevuma risinājums:
Mesavouno
Mesavouno (el) ir kalns Grieķijā. Tas atrodas Dienvidegejas salu rajonā, valsts dienvidaustrumu daļā, 240 km uz dienvidaustrumiem no Atēnām, Santorīnas salā, tās dienvidaustrumu galā. Mesavouno virsotne atrodas 366 metrus virs jūras līmeņa.
9. gadsimtā pr.Kr. kalna virsotnē dorieši dibināja pilsētu Tēru, kas bija apdzīvota līdz agrajam Bizantijas laikam. Mūsdienās kalna pakājē, ziemeļu pusē atrodas Kamari ciems, bet dienvidu pusē Perissa. Salas administratīvais centrs, Tira atrodas 7,5 km uz ziemeļrietumiem no Mesavouno.
Nosaukums
Senāk šo kalnu sauca par Agios Stefansa kalnu, jo uz tā atradās pirmkristiešu Svētā Stefana baznīca, bet Mesavouno saucās sedliene, kas savieno Agios Stefansa kalnu ar blakus esošo Pravieša Elijas kalnu, un kas mūsdienās saucas Sellada.
Ģeoloģija
Atšķirībā no pārējiem Santorīnas efuzīvajiem (vulkāniskajiem) iežiem Mesavouno (kopā ar Pravieša Elijas kalnu) veido pirmsvulkānisko pamatni. Nodalīta ar lielu atslāņojumu sistēmu Mesavouno sastāv no pantokratora fācijas metamorfizētiem karbonātiem, kas satur lielas, labi saglabājušās augšējā triasa megalodonu fosilijas.
Klimats
Klimats šajā rajonā ir mērens. Vidējā gada temperatūra šeit sastāda +21°С. Pats siltākais mēnesis ir augusts ar vidējo temperatūru +30°С, bet aukstākais — janvāris (+11°С). Vidējais gada nokrišņu daudzums sastāda 619 mm. Mitrākais mēnesis ir decembris, kad izkrīt 175 mm nokrišņu, bet sausākais — jūlijs ar 1 mm nokrišņu.
Villijs Kolijs-Steins
Villijs Trills Kolijs-Steins (en; dzimis ) ir amerikāņu basketbolists, spēlē centra pozīcijā. Pēdējais klubs, ko 2022. gadā pārstāvēja, bija Nacionālās basketbola asociācijas (NBA) klubs Filadelfijas "76ers".
Karjera
Spēlējis NCAA, kur kopā ar brāli pārstāvēja Kentuki Universitātes basketbola komandu "Wildcats" — vienu no labākajām čempionātā. Pēc trim sezonām augstskolu basketbolā 2015. gada NBA draftā V. Koliju-Steinu Sakramento "Kings" izraudzījās pirmajā kārtā ar 6. kārtas numuru (divas pozīcijas zemāk par vēlāko komandas biedru latviešu basketbolistu Kristapu Porziņģi).
"Kings" sastāvā V. Kolijs-Steins aizvadīja četras sezonas, no kurām pēdējā nostiprinājās kā pamatsastāva centra spēlētajs, tomēr pēc līguma beigām sadarbīna neturpinājās un 2019. gada vasarā spēlētājs noslēdza līgumu ar Goldensteitas "Warriors". 2020. gada janvārī "Warriors" viņu aizmainīja uz Dalasas "Mavericks" pret otrās kārtas drafta izvēli. 2022. gada janvārī "Mavericks" atbrīvoja spēlētāju, lai iegūtu brīvu vietu sastāvā, ko ieņēma Marķīzs Kriss. V. Kolijs-Steins noslēdza 10 dienu līgumu ar Filadelfijas "76ers", piedaloties divās spēlēs un esot komandas sastāvā līdz martam. Pēc tam profesionālā basketbola spēlēs nav piedalījies.
Bāči
Bāči ir apdzīvota vieta Jelgavas novada Līvbērzes pagastā. Izvietojusies pagasta rietumu daļā pie autoceļa P98 2 km no pagasta centra Līvbērzes, 17 km no novada domes Jelgavā un 72 km no Rīgas.
Valsts mākslas muzejs (Dānija)
Valsts mākslas muzejs (da) ir mākslas muzejs Dānijā, Kopenhāgenas centrā.
Muzejs krāj, reģistrē, saglabā, pēta un pārvalda no četrpadsmitā gadsimta līdz mūsdienām radītus dāņu un ārzemju mākslas darbus.
Kolekcijas
Muzeja kolekcija sastāv no gandrīz 9000 gleznām un skulptūrām, aptuveni 240 000 darbiem uz papīra, kā arī vairāk nekā 2600 ģipša atlējumiem no figūrām, kas ir radītas senajos laikos, viduslaikos, kā arī Renesanses laikā. Lielākā daļa no muzeja vecākajām kolekcijām ir nākušas no Dānijas karaļu īpašumiem.
Vēsture
Dānijas Valsts mākslas muzeja kolekcijas galvenokārt ir cēlušās no Dānijas monarhu mākslas kamerām (da). Kad ap 1750. gadu vācietis Gerhards Morels kļuva par Frederika V mākslas kameras glabātāju, viņš ierosināja karalim izveidot atsevišķu gleznu kolekciju. Lai nodrošinātu, ka kolekcija nebūtu trūcīgāka par citu Eiropas karaļnamu, kā arī vietējo grāfistu kolekcijām, karalis veica liela apjoma itāļu, nīderlandiešu un vācu mākslinieku gleznu iepirkumus.
Kopš tā laika ir veikti daudzi dažādi jauni darbu iepirkumi. 19. gadsimta laikā kolekcija tika papildināta gandrīz tikai un vienīgi ar Dānijas mākslinieku darbiem, šī iemesla dēļ muzejam ir nepārspēta kolekcija tieši no tā sauktā Dānijas zelta laikmeta. Fakts, ka valstī bija daudzu jaunu, spējīgu mākslinieku ir saistāms ar Dānijas karaliskās mākslas akadēmijas izveidi 1754. gadā.
Pēdējā laikā kolekcija ir ieguvusi darbus no dāsniem ziedojumiem un ilgtermiņa aizdevumiem. 1928. gadā muzejam ziedota Johannesa Rumpa kolekcija, kas sastāvēja no franču modernisma gleznām. Tam sekoja gleznu un skulptūru iepirkumi franču tradīcijā.
Arhitektūra
Muzeja oriģinālo ēku projektējis Vilhelms Dālerups kopā ar G.E.W. Møller un tā tika celta no 1889. līdz 1896. gadam historisma itāļu renesanses atgriešanās stilā.
Otrpus muzeja fasādei atrodas liela un moderna papildu ēka, kuru projektēja Anna Maria Indrio un Mads Møller no Arkitektfirmaet C. F. Møller. Papildu ēka tika izveidota 1998. gadā kā telpa plašajai modernās mākslas kolekcijai. Veco un jauno korpusu savieno stikla pāreja "Skulptūru iela", kas stiepjas viscauri muzejam tā pilnā apjomā un ceļa galā pavērš skatu uz Østre Anlæg parku. Telpās tiek rīkotas publiskās diskusijas, koncerti kā arī instalācijas.
Jezups Deglis
Jezups Deglis (1910—1941) bija latviešu žurnālists.
Pēc Ludzas vidusskolas beigšanas (1928) strādāja Mērdzenes pagasta valdē par kancelejas darbinieku, iestājās nelegālajā Latvijas Komunistiskajā partijā (1931), par pretvalstisku darbību 1933. gadā arestēts un atlaists no darba. Līdz Ulmaņa apvērsumam darbojās latgaliešu presē un "Dienas Lapā", no 1934. līdz 1940. gadam studēja Latvijas Universitātes Inženieru fakultātē.
Kritis 2. pasaules kara sākumā, atkāpjoties ar Sarkano armiju pie Ļeņingradas 1941. gadā.
Pravieša Elijas kalns
Pravieša Elijas kalns (el) ir kalns Grieķijā. Tas atrodas Dienvidegejas salu rajonā, valsts dienvidaustrumu daļā, 240 km uz dienvidaustrumiem no Atēnām, Santorīnas salā, tās dienvidaustrumu galā. Pravieša Elijas kalna virsotne atrodas 567 metrus virs jūras līmeņa, un, attiecīgi, tas ir augstākais Santorīnas kalns. No kalna paveras plaša visas salas panorāma. Nosaukts tas uz kalna esošā Pravieša Elijas klostera vārdā, kas šeit tika dibināts 1711. gadā. Kalna virsotnē vēl ir izvietotas salas telekomunikāciju iekārtas. Uz ziemeļiem no Pravieša Elijas kalna atrodas Pirgosas, Episkopi un Kamari ciemi, bet uz dienvidiem Emporio un Perissas ciemi. Dienvidaustrumos Pravieša Elijas kalns ar Selladas sedlieni ir savienots ar Mesavouno kalnu, kur atrodas antīkās Tēras drupas.
Ģeoloģija
Atšķirībā no pārējiem Santorīnas efuzīvajiem (vulkāniskajiem) iežiem Pravieša Elijas kalns (kopā ar Mesavouno) veido pirmsvulkānisko pamatni. Nodalīts ar lielu atslāņojumu sistēmu Pravieša Elijas kalns sastāv no pantokratora fācijas metamorfizētiem karbonātiem, kas satur lielas, labi saglabājušās augšējā triasa megalodonu fosilijas.
Klimats
Klimats šajā rajonā ir mērens. Vidējā gada temperatūra šeit sastāda +21°С. Pats siltākais mēnesis ir augusts ar vidējo temperatūru +30°С, bet aukstākais — janvāris (+11°С). Vidējais gada nokrišņu daudzums sastāda 619 mm. Mitrākais mēnesis ir decembris, kad izkrīt 175 mm nokrišņu, bet sausākais — jūlijs ar 1 mm nokrišņu.
Briedes
Briedes (arī Briede, vēsturiska Wredenhof) ir ciems Valmieras novada Burtnieku pagastā. Atrodas pagasta rietumu daļā.
Apdzīvotā vieta atrodas nomaļus no valsts autoceļiem, Briedes upes krastā.
Briedes izveidojušies ap Briedes muižu (Wredenhof).
Rīss Džeimss
Rīss Džeimss (, dzimis ) ir angļu futbolists, spēlē aizsarga pozīcijā. Kopš 2018. gada Džeimss pārstāv Anglijas Premjerlīgas komandu Chelsea.
Sasniegumi
Anglijas U19
Individuālie sasniegumi
Lizums (stacija)
Lizums bija dzelzceļa stacija līnijā Ieriķi—Gulbene starp Uriekstes un Tirzas stacijām. Tā atradās Gulbenes novada Lizuma pagasta centrā — Lizuma ciemā. Stacijas vidū, netālu no stacijas ēkas, bija autoceļa V435 (Dzirnavu ielas) pārbrauktuve, bet aiz stacijas sliežu kopsavienojuma Gulbenes virzienā — autoceļa P38 (Nākotnes ielas) pārbrauktuve. Mūsdienās dzelzceļa vietā ir zemes ceļš. Vecā koka stacijas ēka ir saglabājusies kā dzīvojamā ēka (2021. gadā tiek pārdota ), saglabājušās arī dažas saimniecības ēkas Gulbenes virzienā.
Vēsture
Stacija atklāta Pirmā pasaules kara laikā. Sākumā par stacijas ēku kalpoja neliela koka ēka, bet 1929. gadā Lizumā uzbūvēta divstāvu mūra stacijas ēka pēc arhitektes L. Grinbergas projekta. Ēka gājusi bojā Otrā pasaules kara gados, apmēram uz tās pamatiem mūsdienās uzstādīts piemiņas akmens no Lizuma izsūtītajiem cilvēkiem. Padomju laikā stacijas biļešu kase bija sākotnējā koka ēkā. Satiksme šeit slēgta 1999. gadā, vēl pēc 10 gadiem noņemtas arī sliedes.
Haime II
Pēc tēva Pedro III nāves 1285. gadā mantoja Sicīlijas karalisti, bet vecākais brālis Alfonso III mantoja Aragonas, Barselonas un Valensijas troni. Pēc brāļa nāves 1291. gadā mantoja arī Aragonu, Valensiju un Barselonu. 1295. gadā, vēloties izlīgt ar Anžū dinastiju, atteicās no Sicīlijas troņa un apprecēja Kārļa II meitu Anžū Blanku. Kā kompensāciju Romas pāvests Bonifācijs VIII piešķīra Haimem Sardīnijas un Krosikas karaļa titulu. Tomēr Sardīnija nonāca Haimes II kontrolē tikai 1323. gadā pēc militāras kampaņas.
Autoceļš P61
P61 autoceļš Krāslava—Dagda ir reģionālais Latvijas autoceļš, kas savieno autoceļu A6 Krāslavā ar Dagdu. Autoceļš ir 34,3 garš un visā garumā klāts ar asfaltbetona segumu. Ceļš šķērso Krāslavas novadu.
Vēsture
2015. gada 10. februārī tika noslēgts līgums par P61 posma Krāslava-Veceļi (2,3-18,2 km) seguma periodisko uzturēšanu ar SIA "8 CBR" par līgucemnu 328 127 EUR.
Žagariņi (ciems)
Žagariņi (arī Celciems) ir ciems Tukuma novada Kandavas pagastā. Atrodas pagasta ziemeļu daļā.
Apdzīvotā vieta atrodas pie autoceļa V1406.
Pie ciema ir Elku kapi.
Badmintons 2020. gada vasaras olimpiskajās spēlēs
Badmintons 2020. gada vasaras olimpiskajā spēlēs Tokijā norisinājās no 2021. gada 24. jūlija līdz 2. augustam. Piecās disciplīnās piedalījās 172 spēlētāji — vīriešu vienspēles un dubultspēles, sieviešu vienspēles un dubultspēles un jaukto pāru dubultspēles.
Kvalifikācija
Olimpiskā kvalifikācija norisinājās no 2019. gada 29. aprīļa līdz 2020. gada 26. aprīlim — Pasaules Badmintona federācija 2020. gada 20. aprīlī publicēja reitinga tabulas. Valstis varēja pārstāvēt maksimums divi spēlētāji katrā vienspēļu disciplīnās un divi pāri dubulstpēļu disciplīnās. Papildus nosacījumi garantēja, ka rīkotājvalsts tika pārstāvēta vienspēlēs un katrs kontinents bija pārstāvēts katrā disciplīnā.
Pedru I (Brazīlija)
Pedru I (pt; dzimis, miris ) bija Brazīlijas Impērijas dibinātājs un tās pirmais valdnieks. Īsu laiku bija arī Portugāles valdnieks (kā Pedru IV).
Biogrāfija
Dzimis Lisabonā, Pedru bija Portugāles karalistes valdnieka Žoau VI ceturtais bērns. Kad 1807. gadā Portugālē iebruka Napoleona karaspēks, Pedru tēvs ar ģimeni bēga uz Portugāles lielāko un bagātāko koloniju Brazīliju. 1820. gada revolūcija Lisabonā lika Pedru tēvam atgriezties Portugālē 1821. gada aprīlī, bet Pedru tika atstāts Brazīlijā kā reģents.
Brazīlijā ar plašu neapmierinātību tika uzņemta ziņa par Portugāles valdības draudiem atsaukt Brazīlijas politisko autonomiju, kas pastāvēja kopš 1808. gada. Pedru paziņoja par Brazīlijas neatkarību no Portugāles, viņš tika atzīts par Brazīlijas imperatoru. Līdz 1824. gada martam Pedru I sakāva visas Portugālei lojālās armijas vienības. 1826. gada martā viņš uz dažiem mēnešiem kļuva par Portugāles karali kā Pedru IV, taču atteicās no troņa savas vecākās meitas Marijas II labā. Nespēdams vienlaikus risināt Brazīlijas un Portugāles politiskās problēmas, 1831. gadā Pedru I atteicās no troņa par labu savam piecus gadus vecajam dēlam Pedru II un devās uz Eiropu, lai Portugāles tronī atjaunotu savu meitu Mariju, kuru bija gāzis Pedru I jaunākais brālis Migels. 1832. gada jūlijā Pedru I ar armiju iebruka Portugālē. Lai arī sācies kā Portugāles pilsoņu karš, tajā iesaistījās arī citas reģiona valstis. Miris 1834. gada septembrī no tuberkulozes.
Termokarsts
Termokarsts ir plašas, dziļas piltuvveida ieplakas, kas radušās, izkūstot pazemes ledum vai atkūstot sasalušai gruntij.
Termokarsta veidojumi ir raksturīgi arī osiem.
Apple II
Apple II (pierakstīts kā Apple ][) ir 8 bitu mājas dators, viens no pirmajiem veiksmīgajiem masveidā ražotajiem mikrodatoru produktiem, kuru galvenokārt projektējis Stīvs Vozņaks un ražoja Apple Computer (šobrīd Apple Inc.). Tas tika prezentēts 1977. gadā. Tas bija pirmais modelis datoru sērijā, kuru ražoja līdz 1993. gada novembrī tika pārtraukta Apple IIe ražošana.
Kastelgofredo
Kastelgofredo (it, ) ir komūna Itālijā, atrodas Lombardijā, Mantujas provincē, 35 km no Mantujas un 36 km no Brešas. 2014. gadā pilsētā dzīvoja 12,5 tūkstoši iedzīvotāju.
Apple II
Pirmie Apple II datori pārdošanā bija pieejami 1977. gada 10. jūnijā ar MOS Technology 6502 mikroprocesoru, kurš darbojās ar 1 MHz frekvenci, 4 kB RAM un audio kasešu saskarni programmu ielādei un datu glabāšanai un ROM iebūvētu Integer BASIC programmēšanas valodu. Video kontrolieris attēloja 24 rindas un 40 kolonnas vienkrāsaina teksta, izmantojot tikai lielos burtus (sākotnējā burtzīmju kopa atbilst ASCII simboliem no 20h līdz 5Fh), izmantojot NTSC kompozītvideo izeju, kura bija savietojama ar TV monitoru vai parastu TV, izmantojot atsevišķu RF modulatoru. Sākotnējā tirdzniecības cena bija 1298 USD (ar 4 kB RAM) un 2638 USD (ar maksimālo 48 kB RAM). Lai demonstrētu datora krāsu grafikas iespējas, Apple logo uz korpusa bija attēlots varavīksnes krāsās, kuras saglabājās kā daļa no Apple kompānijas logo līdz pat 1998. gada sākumam. Pirmie Apple II tika komplektēti Silīcija ielejā un vēlāk Teksasā; iespiestās sistēmas plates tika ražotas Īrijā un Singapūrā.
Kastelgofredo
Kastelgofredo ir mājvieta Itālijas D sērijas futbola klubam A.C. Castellana Calcio.
Apple II
Apple II izmantoja iebūvētu operētājsistēmu. Operētājsistēmu GEOS piedāvāja arī trešās puses izstrādātājs GeoWorks, bet tā neieguva lielu popularitāti.
Joannis Andreu
Joannis Andreu (el) bija grieķu peldētājs, 1896. gada vasaras olimpisko spēļu dalībnieks un olimpiskās sudraba medaļas ieguvējs.
1896. gada olimpiskās spēles
1896. gada vasaras olimpiskajās spēlēs Atēnās Andreu startēja 1200 metru peldēšanā brīvajā stilā. Šajā disciplīnā viņš izcīnīja otro vietu ar rezultātu 21 minūte un 3,4 sekundes, zaudējot Ungārijas sportistam Alfrēdam Hajošam, kura rezultāts bija 18 minūtes un 22,22 sekundes. Līdz ar to viņš ieguva sudraba medaļu.
Skots Spīds
Skots Endrū Spīds (dzimis, Mantekā, ASV) ir bijušais Formula 1 pilots. Viņš ir pirmais amerikānis, kurš ir braucis Formula 1 sacensībās kopš 1991. gada.
Lelde Ceriņa
Lelde Ceriņa (dzimusi Lietaviete ) ir televīzijas personība un pasākumu vadītāja. Karjeru uzsākusi kanālā TV24 kā ziņu reportiere, vēlāk producente un autorraidījumu vadītāja. Vadījusi raidījumus par modi ( Rīgas Stila Pavēlnieks), vides ilgtspējību ( Zaļākais darba kolektīvs), kultūru un dizainu ( Tête-à-Tête ar Rīgu ), veselību un estētisko medicīnu ( Ceļā uz Pārliecību).
2023.gadā pievienojusies kanālam TV3, vadot raidījumu “Mēs mīlam ģimeni” un paralēli veidojusi satura rubriku StarFM. Lelde Ceriņa ir strādājusi arī jauniešu televīzijā Kivi TV un Latvijas Televīzijā producējusi raidījumu Mana pirmā šepte.
Piedalījusies TV3 raidījumā "Balss maskā".
Lelde Ceriņa augstāko izglītību ieguvusi Latvijas Universitātē ( Komunikācijas zinātnes).
Privātā dzīve
Lelde Ceriņa bērnību pavadījusi Vangažos. apprecējās ar Aivi Ceriņu. Pārim ir divi bērni — meita un dēls.
Karless Pudždemons
Karless Pudždemons (ca, ; dzimis ) ir katalāņu žurnālists un politiķis, Katalonijas autonomā apgabala valdības vadītājs (2016-2017).
Dzimis 1962. gadā Amerā Žironas provincē. Pēc studijām Žironas universitātē strādāja par žurnālistu, 2006. gadā tika ievēlēts Katalonijas parlamentā, 2011. gadā par Žironas mēru, 2016. gada 10. janvārī par Katalonijas autonomā apgabala valdības vadītāju.
Atcelts no amata pēc tam, kad 2017. gada 27. oktobrī Katalonijas parlaments pasludināja Katalonijas Republikas neatkarību. Viņš paziņoja, ka Katalonijas valdības atcelšana, pamatojoties uz Spānijas konstitūcijas 155. pantu, ir nelikumīga, un aicināja katalāņus izrādīt pacietību un ticību nākotnei.
2017. gada oktobrī K. Pudždemons pameta Kataloniju un devās uz Beļģiju, kopš tā laika uzturas emigrācijā.
Niko Rosbergs
Niko Rosbergs (dzimis Vīsbādenē, VFR) ir atvaļināts somu izcelsmes vācu autosportists, kurš, pārstāvot Mercedes vienību, 2016. gadā kļuva par Pirmās formulas pasaules čempionu, apsteidzot savu tuvāko sāncensi, Luisu Hamiltonu, par 5 punktiem.
Paralēli Pirmās formulas pasaules čempiona titulam, Niko Rosbergs ir pazīstams arī kā GP2 sēriju čempions. Viņa tēvs Keke Rosbergs arī ir Formula 1 pasaules čempions, kuram savu titulu izdevās izcīnīt. gadā.
Niko Rosbergs, izcīnījis savu pirmo Formula 1 pasaules čempiona titulu, 2016. gada 2. decembrī oficiāli paziņoja par savas profesionālās karjeras izbeigšanu.
Karjera
Pirmo lielo soli ceļā uz F1 Niko Rosbergs spēra uzvarot Formula BMW čempionātā un tādējādi nopelnot testus ar Williams formulu. Niko tēvs Keke Rosbergs savulaik kļuva par Formula 1 čempionu pārstāvot Williams komandu. 2005. gadā Rosbergs sāka piedalīties GP2 un kļuva pirmo čempionu.
. gadā Niko Rosbergs debitēja F1 Williams sastāvā. Savās pirmajās dažās sacīkstēs Rosbergs rādīja debitantam lielisku sniegumu, savā pirmajā sacīkstē uzstādot sacīkstes ātrāko apli, tomēr, tuvojoties sezonas beigām, Rosbergs kļuva retāk pamanāms. Viņš pagarināja līgumu ar komandu. . gada viņš izcīnīja savu pirmo goda pjedestālu, bet  vācietis finišēja otrais.
Kopš. gada sezonas Rosbergs pārstāv jaunizveidoto Mercedes komandu un viņa komandas biedrs ir Mihaels Šūmahers.
Niko Rosbergs startēja no pole position un guva karjeras pirmo uzvaru.
2016. gada 2. decembrī paziņojis par F1 pilota karjeras beigām.
Formula 1 rezultāti
* Pašreizējā sezona.
Jirgens fon Fārensbahs
Jirgens fon Fārensbahs (,, , ; dzimis 1551. gadā, miris ) bija Livonijas karavadonis dažādu valstu karadienestā. Cēsu pirmais vaivads no 1598. gada līdz 1602. gadam, kad krita karā pret zviedriem aplencot Vīlandes pili.
Dzīvesgājums
Dzimis kā viens no astoņiem dēliem Livonijas muižnieka Volmāra fon Fārensbaha ģimenē. Jaunībā kā algotnis karoja dažādu valstu armijās.
1570. gadā atgriezās Livonijā un Livonijas kara gaitā nokļuva krievu gūstā. Ivans IV atbrīvoja Fārensbahu no ieslodzījuma un iekļāva Krievijas algotņu karaspēkā. Pavadīja Kurzemes un Sāmsalas bīskapu princi Magnusu viņa braucienā uz Maskavu. 1572. gadā piedalījās Molodu kaujā pret Krimas hanistes karaspēku. No 1572. līdz 1573. gadam karoja Livonijā krievu karaspēka sastāvā. Pameta krievu dienestu un iestājās Dānijas karaļa Frederika II dienestā. 1577. gadā komandēja dāņu vienību, kas devās palīgā Gdaņskas pilsētai, kas bija sacēlusies pret Polijas karali Stefanu Batoriju. 1579. gadā tika iecelts par Sāmsalas dāņu vietvaldi.
Tajā pašā gadā pārgāja poļu dienestā. No 1579. līdz 1581. gadam piedalījās Stefana Batorija karagājienos uz Krieviju. Par to viņš saņēma Cēsu vaivada titulu un lielus zemes īpašumus, tai skaitā Karkuses, Rūjienas un Tarvastu pilis. 1587. gadā Krakovā komandēja vācu kājniekus pret austriešu Maksimiliāna III karaspēku. 1588. gadā kā jātnieku komandieris piedalījās cīņās pret austriešiem Silēzijā.
1598. gadā piedalījās Polijas karaļa Sigismunda III karagājienā pret zviedriem. Pēc poļu-zviedru kara sākuma 1600. gadā vadīja cīņas pret zviedriem Livonijā. 1602. gadā krita Vīlandes pils aplenkumā. Tika uzskatīts par vienu izcilākajiem kavalērijas komandieriem 16. gadsimta beigās.
Kanbera
Kanbera ir Austrālijas galvaspilsēta un valsts astotā lielākā pilsēta pēc iedzīvotāju skaita. Tā ir lielākā iekšzemes pilsēta. 2011. gadā Kanberas iedzīvotāju skaits pārsniedza 358 000. Kanbera atrodas Austrālijas galvaspilsētas teritorijas ziemeļos, 280 km uz dienvidrietumiem no Sidnejas un 650 km uz ziemeļaustrumiem no Melburnas. Tās atrašanās vietu izvēlējās 1908. gadā kā kompromisu starp divu lielāko pilsētu — Sidnejas un Melburnas — atrašanās vietām. Par Kanberas projektēšanu tika izsludināts starptautisks konkurss, kurā uzvarēja arhitekti Volters Bērlijs Grifins un Merions Mahonijs Grifins (Marion Mahony Griffin) no Čikāgas. Pilsētas celtniecība sākās 1913. gadā. Galvaspilsētas statuss tika piešķirts.
Būdiņas
Būdiņas ir apdzīvota vieta Jelgavas novada Līvbērzes pagastā. Izvietojusies pagasta austrumu daļā pie autoceļa V1064 2 km no pagasta centra Līvbērzes, 17 km no novada domes Jelgavā un 63 km no Rīgas. Apdzīvotā vieta veidojusies ap bijušās Būdiņmuižas (Budding) pusmuižas centru.
Kanbera
Pilsētas struktūra ir balstīta uz dārza pilsētas principiem, tajā ir daudz parku un apzaļumoto teritoriju. Kanberā atrodas Austrālijas Nacionālā bibliotēka, kas dibināta 1960. gadā.
2022. gadā Kanberā tika atklāta Latvijas vēstniecība.
Demogrāfija
Pēc 2006. gadā veiktās tautas skaitīšanas datiem Kanberā dzīvoja 323 056 cilvēku. 2011. gadā tika lēsts, ka iedzīvotāju skaits ir aptuveni 358 000. Pēc tautas skaitīšanas datiem 1,2% iedzīvotāju ir Austrālijas aborigēnu izcelsme, savukārt 21,7% dzimuši ārpus Austrālijas. Lielākā daļa ieceļojuši no Apvienotās Karalistes un Jaunzēlandes. Salīdzinoši daudz ir arī imigrantu no Ķīnas, Indijas un Vjetnamas.
Sports
Slavenākās Kanberas sporta komandas ir regbija komandas Canberra Raiders un Brumbies. Abas komandas mājas spēles aizvada Kanberas stadionā. Šajā stadionā notika arī 2000. gada vasaras olimpisko spēļu futbola turnīra un 2003. gada Pasaules kausa regbijā spēles. Veiksmīga ir arī sieviešu basketbola komanda Canberra Capitals, kas 7 reizes no pēdējām 11 sezonām kļuvusi par Austrālijas čempioni.
Līgojat, līksmojat
Līgojat, līksmojat, pareizāk, Līgojiet, līksmojiet! ir 1894. gadā sacerēta Jurjānu Andreja kantāte ar Jēkaba Janševska vārdiem, kas pirmo reizi atskaņota un godalgota kā labākais Ceturtajos Vispārīgajos latviešu Dziesmu un Mūzikas svētkos Jelgavā 1895. gadā. Dziesma rakstīta jauktajam un vīru korim, solistu kvartetam, simfoniskajam orķestrim rondo formā ar līgodziesmām tuvu pamatmelodiju.
Kantātes raksturojums
Pēc latviešu dziesmusvētku pētnieka V. Bērzkalna domām, kantāte "Līgojat, līgsmojat" muzikāli ir viens no Jurjāna vērtīgākiem kordarbiem, kas visu Jurjāna kantāšu vidū izceļas ar latvisko tematiku. Tā abu darba malējo daļu kodols ir tautasdziesmas rečitatīvam līdzīga divtakts, kam pieslejas gaišs, augšup ejošs divkāršs līgo motīvs (6/8). Izvedot šo četrtakti cauri vairākām toņkārtām un dažādam kora sastāvam, Jurjāns panācis jau turpat instrumentālu rotaļīgumu, ko vēl kāpina samērā vienkāršā, bet skanīgā orķestra partija.
Pretstatā malējo daļu straujumam, kantātes vidusdaļa sākas ar cildenu klasiskā stilā ieturētu Adagio (5/4), kas sākumā — domājams, lai aizstātu kantātēs tradicionālo solistu — veidots 6-balsīgam vokālam ansamblim, pēc kam pāriet pilnā jauktā kori. Skaists arī vidus daļas nākamais posms ar tālu bemolos iegājušām modulācijām un strefto veida imitācijām, kam seko pāreja uz pirmās daļas atkārtojumu. Vispār šai darbā Jurjāns ļoti brīvi rīkojies ar dažādu kora sastāvu, tāpat svaigas un dzīvas ir daudzās modulācijas, kas kopā ar ritmisko dažādību piešķir visai kantātei īstenu dinamiku un neļauj atslābt klausītāja interesei līdz pat pēdējai taktij.
Nikolā Batēns
Nikolā Batēns (fr; dzimis ) ir franču basketbolists, spēlē vieglā uzbrucēja pozīcijā, Francijas izlases dalībnieks. Pašlaik (2022) pārstāv Nacionālās basketbola asociācijas (NBA) klubu Losandželosas "Clippers".
Karjera
Karjeru uzsāka Francijas augstākās līgas klubā Le Mans Sarthe Basket. 2008. gada NBA draftā viņu Hjūstonas "Rockets" izraudzījās ar kopējo 25. kārtas numuru, taču tiesības uz spēlētāju tika atdotas Portlendas "Trail Blazers". Individuāli veiksmīgākā sezona viņam bijusi 2010.—2011. gada NBA sezona, kad 80 spēlēs vidēji guva 12,4 punktus spēlē, savāca 4,5 atlēkušās bumbas. 2011. gada augustā, 2011. gada NBA lokauta laikā, parakstīja viena gada līgumu ar Francijas līgas klubu Nansī SLUC, kas bija spēkā līdz NBA lokauta beigām. Pēc tam atgriezās "Trail Blazers".
2015. gada 24. jūnijā, N. Batēns tika aizmainīts uz Šarlotas "Hornets" pret Džeraldu Hendersonu un Noā Vonlehu. 2016. gada 7. jūlijā noslēdza piecu gadu līgumu ar "Hornets" 120 miljonu dolāru vērtībā. 2020. gada novembrī "Hornets" spēlētāju atbrīvoja no saistībām pret komandu, bet 1. decembrī N. Batēns parakstīja līgumu ar Losandželosas "Clippers".
Francijas izlase
Francijas izlases sastāvā izcīnījis sudraba medaļu 2011. gada Eiropas čempionātā, zelta medaļu 2013. gada Eiropas čempionātā un bronzas medaļu 2014. gada Pasaules kausā.
Briedupes
Apdzīvotā vieta atrodas nomaļus no valsts autoceļiem, Briedes upes krastā.
Kornē
Kornē var būt:
Vīberta sala
Vīberta sala (de) ir bijusī sala Daugavas lejteces paplašinājumā pie upes labā krasta Ķengaragā, iepretim 1860. gadā dibinātajai Baltijas linu audeklu manufaktūrai, Augusta Dombrovska kokzāģētavai un Kuzņecova porcelāna rūpnīcai. Tās garums bija 1,6 km, platums 0,3 km.
Mūsdienās agrāko Vīberta un Putnu salu apvidū daļēji atrodas atpūtas centrs "Lido" Krasta ielā 76.
Vēsture
16. gadsimta beigās sala piederējusi Dāvidam Hilchenam. 18. gadsimta Hūpeļa kartē pretī Vīberta salai, agrāko Brāļa Bertolda dzirnavu vietā, atzīmētas Šrēdera dzirnavas. Uz Vīberta salas atradās privāta muižiņa, kas ietilpa Akmeņsalas draudzes novadā un 1782. gadā piederēja leitnantam A. Rihteram. Līdz 1899. gadam uz salas bijusi bruņiniecības muižiņa un 1899. gadā šis tiesības zaudējusi.
Pēc dambju izbūves 19. gadsimtā Vīberta sala savienojās ar krastu.
Tarhankutas pussala
Tarhankutas pussala (uk, crh, ru) ir ap 40 km gara un platākajā vietā līdz 30 km plata pussala Krimas rietumos, Ukrainā. Ziemeļu piekrasti apskalo Melnās jūras Karkinitas līcis. Pussala veidota no kaļķakmeņiem, krasti krauji (30—50 m), pussalas rietumu galā Pribojnija rags (Krimas galējais rietumu punkts) un Tarhankuta rags. Pussalas teritoriju aizņem līdz 179 m augsts plato, stepe.
Pussalas teritorijā sengrieķu apmetņu paliekas, lielākā no kurām ir Kaloslimena, kā arī skitu kurgāni. Pussalas nosaukums cēlies no krimas tatāru tarhan — ‘ar nodokļiem neaplikta vieta/zeme’.
Hriņova
Hriņova (sk) ir pilsēta Slovākijā, Banska Bistricas apgabala Detvas apriņķī.
Cilvēki
Pēc tautības vairums pilsētas iedzīvotāju ir slovāki (98,56 %). Pēc reliģiskās pārliecības — katoļi (88,85 %), nereliģiozi (6,19 %).
Ieplaka
Ieplaka ir sekls, plašs zemes virsas padziļinājums ar samērā līdzenu dibenu, kas veidojies litosfēras plātnēm attālinoties vienai no otras vai uzkrājoties ledāju ūdeņiem reljefa padziļinājumos. Ieplakas ir gan sauszemē, gan okeānu un ūdenstilpju gultnē.
Latvijas teritorijā atrodamās ieplakas ir veidojušās ar ledāju palīdzību un ģeogrāfiskā novietojuma dēļ nav īpaši izteiktas ieplakas, kas būtu izveidojušās plātņu kustību rezultātā.
1974. gada Pasaules čempionāts basketbolā
1974. gada Pasaules čempionāts basketbolā bija 7. Pasaules čempionāts basketbolā. Čempionāts norisinājās 1974. gadā, laika posmā no līdz  Puertoriko.
Par Pasaules čempioniem kļuva PSRS izlase, otro vietu izcīnīja Dienvidslāvijas izlase, savukārt bronzas medaļas izcīnīja ASV izlase.
Puertoriko (kā mājinieki) un Dienvidslāvijas (tobrīdējie čempioni) izlases automātiski kvalificējās fināla kārtai.
Baltāsbaznīcas iela
Baltāsbaznīcas iela ir iela Rīgā, Ziemeļu rajonā, Vecmīlgrāvī. Baltāsbaznīcas iela sākas no Vecāķu prospekta un beidzas savienojoties ar Zivju ielu.
Ielu savienojumi
Baltāsbaznīcas iela ir savienota ar šādām ielām:
Objekti
Gar Baltāsbaznīcas ielu no Vecāķu prospekta līdz Ziemeļblāzmas ielai sniedzas Ziemeļblāzmas parks.
Tomāšs Galāseks
Tomāšs Galāseks (cz, dzimis ) ir Čehijas futbola treneris un bijušais futbolists, spēlējis pussarga pozīcijā, bijušais Čehijas futbola izlases dalībnieks.
Savu karjeru sācis Čehijas komandā Banik Ostrava. 1996. gadā pārcēlies uz Nīderlandes klubu Willem II. Savus vislielākos panākumus guvis Nīderlandes komandā Ajax, ar ko viņš izcīnīja divus Eredivisie titulus un divus Nīderlandes kausus. Vēlāk spēlējis Vācijas komandās 1. FC Nürnberg, Borussia Monchengladbach un FSV Erlangen-Bruck.
Čehijas futbola izlasi pārstāvējis 2006. gada FIFA Pasaules kausā, kā arī 2004. un 2008. gada Eiropas čempionātā.
Sasniegumi
Ajax
Windows 1.0
Windows 1.0 ir Microsoft 16 bitu PC platformas operētājsistēma, kas izlaista. Tā ir pirmā Microsoft operētājsistēma ar grafisko saskarni. Tās atbalsts beidzās.
Nākamā pietura
Tapšana
Albuma dziesma "Miglas rīts" 2016. gadā bija nominēta Latvijas Mūzikas ierakstu gada balvai 2016 nominācijā "Radio hits", aptaujas "Muzikālā banka 2016" finālā tā klausītāju un ekspertu apvienotajā balsojumā iekļuva 2. vietā.
Albuma noformējumā izmantotas Aigas Rēdmanes fotogrāfijas, kas fotogrāfētas Izraēlā, Haifas nacionālajā parkā.
Windows 1.0
Vēsture
1987. gada novembrī Windows 1.0 aizstāja Windows 2.0. Microsoft atbalstīja Windows 1.0 16 gadus - līdz 2001. gada 31. decembrim. Tā ir visilgāk atbalstītā Microsoft Windows versija.
Nākamā pietura
Tapšana
Mūzikas kritiķis Sandris Vanzovičs "Neatkarīgajā Rīta Avīzē" atzina, ka ""Nākamā pietura" ir labākais un interesantākais, kas līdz šim dzirdēts no Intara Busuļa un komponista Kārļa Lāča sadarbības." Arī Jānis Žilde recenzijā rakstīja, ka "šis ir Intara Busuļa labākais ieraksts."
Divus mēnešus pēc izdošanas tika ziņots, ka pārdoti vairāk nekā 5000 albuma eksemplāru, un tas sasniedzis Zelta diska statusu.
2018. gada 27 februārī albums saņēma Latvijas Mūzikas ierakstu gada balvu divās nominācijās: kā gada labākais popmūzikas albums un arī kategorijā "Gada ieraksts".
Maikls Leitons
Maikls Leitons (dzimis ) ir bijušais kanādiešu hokejists, vārtsargs. Karjeras laikā aizvadījis 110 spēles dažādos Nacionālās hokeja līgas klubos. Lielāko karjeras daļu pavadījis Amerikas hokeja līgā.
Spēlētāja karjera
Profesionāļa karjeru Leitons sāka 2001.—02. gada sezonā Amerikas hokeja līgas kluba Norfolkas "Admirals" sastāvā. Jau nākamajā sezonā viņš astoņas spēles aizvadīja arī NHL vienībā Čikāgas "Blackhawks". Viņš kļuva par pirmo "Blackhawks" vārtsargu, kurš savā debijas spēlēs nav ielaidis nevienus vārtus.
2004.—05. gada NHL sezonas lokauta laikā spēlēja "Admirals" rindās, taču 2005. gada oktobrī tika aizmainīts uz Bufalo "Sabres", nākamo sezonu aizvadot tās AHL fārmklubā Ročestras "Americans". 2006. gada vasarā pievienojās Anahaimas "Ducks" organizācijai, nākamo sezonu uzsākot Portlendas "Pirates", taču jau drīz no neaizsargāto spēlētāju saraksta viņa tiesības pārņēma Našvilas "Predators", kuras sastāvā viņš aizvadīja vienu spēli, bet 2007. gada janvārī nonācas Filadelfijas "Flyers" rindās.
"Flyers" sastāvā 2006.—07. gada sezonā Leitons aizvadīja četras spēles. 2007. gada vasarā Leitons vēl vairākas reizes mainīja savu klubu, 2007.—08. gada sezonu aizvadot Olbani "River Rats" rindās. Trīs spēles Leitons aizvadīja arī Karolīnas "Hurricanes" rindās. 2007.—08. gada sezonā viņš tika atzīts pra labāko AHL vārtsargu.
2008.—09. gada sezonā Leitons bija otrais "Hurricanes" vārtsargs aiz Kema Vorda, taču 2009.—10. gada sezonā tika aizmainīts uz Filadelfijas "Flyers". Tobrīd abi komandas vārtsargi Braiens Bušē un Rejs Emerijs bija traumēti, kā rezultātā Leitons aizvadīja vairākas spēles "Flyers" vārtus, kļūstot par komandas otro vārtsargu.
2010. gada Stenlija kausa izcīņas Austrumu konferences finālā Leitons piecās spēlēs ielaida vien septiņus vārtus, aizvadot trīs sausās spēles un ļaujot "Flyers" sērijā ar 4—1 pārspēt Monreālas "Canadiens". Arī finālsērijā pret Čikāgas "Blackhawks" Leitons bija komandas vārtos visās sešās spēlēs, taču "Flyers" piedzīvoja zaudējumu sērijā ar 2—4.
2010.—11. gada sezonā muguras traumas dēļ pirmo spēli Leitons aizvadīja vien decembra nogalē, taču par vietu komandas vārtos bez Bušē iesaistījies bija arī jaunais Sergejs Bobrovskis, kā rezultātā jau janvārī Leitons tika ievietots neaizsargāto spēlētāju sarakstā. 2011.—12. gada sezonu vārtsargs pilnībā aizvadīja Adirondekas "Phantoms" sastāvā, taču 2012.—13. gada sezonu sāka kā "Flyers" otrais vārtsargs aiz Iļjas Brizgalova, komandas sastāvā gan aizvadot tikai vienu spēli. Leitons tika aizmainīts uz Kolumbusas "Blue Jackets", kur bija otrais vārtsargs aiz Sergeja Bobrovska, komandas rindās nevienu spēli gan neaizvadot.
2013. gada augustā noslēdza viena gada līgumu ar KHL klubu Doneckas "Donbass". Kopā ar komandu sasniedza Gagarina kausa izcīņas Rietumu konferences finālu, kurā piekāpās Prāgas "Lev". Maija nogalē noslēdza līgumu ar līgas jaunpienācēju HK Soči, taču komandas rindās nevienu spēli tā arī neaizvadīja. Rudenī pievienojās AHL vienībai Rokfordas "IceHogs". 2015.—16. gada sezonā aizvadīja vienu spēli Čikāgas "Blackhawks" rindās, savukārt 2016.—17. gada sezonā četras spēles aizvadīja Karolīnas "Hurricanes" sastāvā. Turpmākajās sezonās spēlēja dažādos AHL klubos, līdz 2019. gada novembrī paziņojas par karjeras beigšanu.
Cimāles
Cimāles (agrāk arī Cimale) ir apdzīvota vieta Jelgavas novada Līvbērzes pagastā. Izvietojusies pagasta dienvidaustrumu daļā Vārpas polderī 16 km no pagasta centra Līvbērzes, 13 km no novada domes Jelgavā un 63 km no Rīgas.
Štīrijas arsenāls
Štīrijas arsenāls (de) atrodas Austrijas pilsētā Grācā. Šis arsenāls ir pasaulē lielākais vēsturiskais arsenāls, tas piesaista tūristus no visas pasaules. Arsenāla kolekcijā ir vairāk nekā 32 000 ieroču, instrumentu, kaujas un parādes bruņu eksemplāru.
Gaurenītes
Gaurenītes (la) ir neļķu dzimtas augu ģints. Tās dabiskais izplatības areāls ir no mērenās līdz subtropu joslai, kā arī tropu kalnos.
Štīrijas arsenāls
No 15. līdz 18. gadsimtam Štīrija gandrīz nepārtraukti bija "frontes līnija" Austrijas karos ar Osmaņu impēriju un ungāru nemierniekiem. Lai aizstāvētu sevi, bija vajadzīgs karaspēks un tam nepieciešamais aprīkojums. Štīrijas arsenāls tika celts sakarā ar nepieciešamību uzglabāt lielu daudzumu ieroču un bruņu. Arsenāla ēku cēla no 1642. līdz 1645. gadam Tiroles arhitekts Antonio Solars.
Gaurenītes
Latvijā ir sastopamas divas sugas — gulošā gaurenīte (Sagina procumbens) un mezglainā gaurenīte (Sagina nodosa).
Štīrijas arsenāls
Pēc arsenāla apmēram 100 gadu pastāvēšanas Marija Terēzija (Austrijas erchercogiene, Bohēmijas, Ungārijas un Horvātijas karaliene) gribēja slēgt šo arsenālu, kas bija daļa no viņas plāna Austrijas centralizētai aizstāvībai. Taču Štīrija iesniedza lūgumu arsenālu tomēr neslēgt. Lūgumraksts tika apstiprināts un arsenāls palika neskarts, taču daļu ēkas nojauca.
Gaurenītes
Sugas
Ģintī ir klasificētas šādas sugas:
Štīrijas arsenāls
Otrā pasaules kara laikā arsenāla saturs tika pārvietots drošībā uz trim pilīm Štīrijas nomalēs, nekādi zaudējumi sakarā ar pārvietošanu netika reģistrēti. Savukārt pēc kara beigām arsenāla objekti tika pārvietoti atpakaļ uz oriģinālo ēku.
Matainais grīslis
Augs ir ierakstīts Latvijas Sarkanajā grāmatā 1. kategorijā.
Nokia 2730 classic
Nokia 2730 classic ir Nokia GSM mobilais telefons ar Series 40 programmatūras platformu. Telefona ražošana tika uzsākta 2009. gada maijā. 2730 classic ir viens no sava laika lētākajiem 3G telefoniem. Tajā ir iebūvēta 2,0 megapikseļu kamera, radio uztvērējs, Bluetooth, un dažādas ar internetu saistītas lietotnes (tīmekļa pārlūkprogramma, e-pasta lietotne un tērzēšanas lietotne).
Matainais grīslis
Apraksts
Matainais grīslis ir daudzgadīgs, 30—50 cm garš lakstaugs, kurš pieder dažādvārpu grīšļu grupai, jo auga sievišķajiem ziediem ir 3 drīksnas un augļa pūslītim ir īss knābītis.
Augam ir ložņājošs saknenis un spēcīgs cers. Bieži veido neziedošus, lapainus dzinumus. Stublājs ir stāvs, gluds un gandrīz bezlapains. Lapas ir izvietotas pie stublāja pamata, tās ir garas, 0,5—1 cm platas un mīkstas. To mala un vidusdzīsla apakšpusē ir ar matiņiem. Ziedkopas seglapai ir gara maksts. Stublāja galotnē ir stāva, 2—3 cm gara vīrišķā vārpiņa. Zem tās ir 2 vai 3 šauras sievišķās vārpiņas diezgan garā, taisnā kātiņā. Augļa pūslītis ir zaļš, kails, olveidīgs, garāks nekā sarkanbrūnā un smailā segplēksne. Pūslītis galā pēkšņi sašaurināts īsā, mazliet līkā knābītī. Zied maijā.
2026. gada FIFA Pasaules kauss
2026. gada FIFA Pasaules kauss būs 23. Pasaules kausa finālturnīrs. Tas norisināsies Kanādā, Amerikas Savienotajās Valstīs un Meksikā.
Finālturnīra rīkošanai ir bija pieteikusi arī Maroka. Finālturnīra rīkotāja tika paziņots. Šī būs pirmā reize finālturnīru vēsturē, kad tajā startē 48 komandas, kā arī pirmā reize, kad tas norisinās trīs valstīs. 60 mači, ieskaitot ceturtdaļfinālus, pusfinālus un finālu, notiks ASV, kamēr Kanādā un Meksikā katrā notiks 10 mači.
Formāts
2023. gada 14. martā FIFA paziņoja par turnīra formāta maiņu paplašinot finālturnīru dalībnieku skaitu līdz 48 komandām. Komandas tiks sadalītas 12 grupās pa 4 komandām, izslēgšanas spēles sāksies ar sešpadsmitdaļfinālu, kurā iekļūs visu grupu divas labākās komandas, kā arī 8 labākās trešās vietas.
Basketbols 2020. gada vasaras olimpiskajās spēlēs
Basketbols 2020. gada vasaras olimpiskajās spēlēs Tokijā norisinājās no 2021. gada 24. jūlija līdz 8. augustam. Papildus klasiskā basketbola sacensībām pirmo reizi olimpiskajās spēlēs noritēja sacīkstes 3x3 basketbolā.
Kosovas diplomātisko misiju uzskaitījums
Šis ir Kosovas diplomātisko misiju uzskaitījums. Kosovai ir 24 vēstniecības ārzemēs. Kopš Kosovas neatkarības pasludināšanas, to ir atzinušas 109 ANO dalībvalstis.
Kaktiņi (Baltinavas pagasts)
Kaktiņi ir ciems Balvu novada Baltinavas pagastā. Atrodas pagasta centrālajā daļā 3 km no pagasta centra Baltinavas, 38,5 km no novada centra Balviem un 259 km no Rīgas.
Apdzīvotā vieta atrodas netālu no autoceļa P45.
Teksjē
Teksjē var būt:
Penči
Penči (arī Burtnieku vidusskola) ir ciems Valmieras novada Burtnieku pagastā. Atrodas pagasta centrālajā daļā.
Apdzīvotā vieta atrodas pie autoceļa V112, Eiķinupes upes krastā.
2014. gads kosmonautikā
Šeit apkopoti 2014. gada nozīmīgākie notikumi kosmonautikā.
Domina Shopping
Tirdzniecības centrs "Domina Shopping" ir viens no lielākajiem tirdzniecības centriem Rīgā. Tas atrodas Teikas apkaimē, Ieriķu ielā 3, pie Zemitāna tilta un netālu no Brīvības gatves. Tas atrodas bijušās rūpnīcas VEF telpās, kas tika pārbūvētas. "Domina Shopping" koncepcijas veidotājs bija itāļu investors Ernesto Preatoni, kurš sāka darbu Baltijas valstīs no Igaunijas, kur viņš 1999. gadā atvēra tirdzniecības centru "Kristiine Keskus" Tallinā. Viņa investīciju kompānija PK Investments (no Pro Kapital grupas) pārdeva "Domina Shopping" Vācijas fondam KanAm Grundinvest 2007. gada maijā par 150 miljoniem eiro. Tas bija viens no lielākajiem darījumiem Latvijas nekustamā īpašuma tirgū 2007. gadā.
2014. gads kosmonautikā
Vispārēji
Janvārī palaisti Lietuvas pirmie pavadoņi LituanicaSAT-1 un LitSat-1.
Domina Shopping
Tirdzniecības centra "Domina Shopping" īpašnieks un pārvaldnieks tagad ir "Eften Domina". Igaunijas fonds "EfTEN Kinnisvarafond II AS" to 2016. gada jūlijā iegādājās no Vācijas nekustamo īpašumu investīciju fonda "KanAm Grund Kapitalanlagegesellschaft mbH" par 74,5 miljoniem eiro.
2014. gads kosmonautikā
Kosmiskie nesēji
Jūlijā pirmajā lidojumā (suborbitālā) devās Krievijas pilnībā jaunas konstrukcijas nesējraķete Angara (versija Angara A1.2). Decembrī izmēģināta tā smagā versija Angara-A5.
Domina Shopping
2022. gadā "Eften Domina" strādāja ar 12,8 miljonu eiro apgrozījumu un 3 miljonu peļņu.